Poecilochrus

Poecilochrus er en slekt av biller som ligner smellere (Elateridae).

Utseende 
Middelsstore (8-10 millimeter), avlange, litt flate, brune råtevedbiller. Hodet er forholdsvis lite og lett nedoverbøyd. Antennene er kamformede, i alle fall hos hannene. Brystskjoldet (pronotum) er rundet, litt bredere enn langt, noe hvelvet, med tydelig uttrukne bakhjørner. En tapp på forbrystet griper inn i en grop på mellombrystet og billene kan "smelle" med å brekke denne tappen ut av gropen, i likhet med smellerne. Dekkvingene er avlange, avsmalnende bakover, så brede som brystskjoldet. Beina er temmelig korte, mørke.

Levevis 
Biologien til denne slekten synes å være ukjent, men larvene lever trolig i død ved.

Utbredelse 
Slekten er utbredt i Sørøst-Asia (Vietnam, Laos) og den neotropiske økosonen.

Systematisk inndeling 
Det er sannsynlig at de søramerikanske artene bør plasseres i en annen slekt.

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien råtevedbiller (Eucnemidae) Eschscholtz, 1829
 Underfamilien Eucneminae Eschscholtz, 1829
 Stammen Eucnemini Eschscholtz, 1829
 Slekten Poecilochrus Bonvouloir, 1871
 Poecilochrus cordieri Fleutiaux, 1922
 Poecilochrus cruciatus Bonvouloir, 1875 - Colombia, Brasil
 Poecilochrus fractus Horn, 1890 - kjent fra Nicaragua
 Poecilochrus japonicus Fleutiaux, 1923 - Japan
 Poecilochrus piceus Bonvouloir, 1871
 Poecilochrus quadriimpressus Bonvouloir, 1875 - Peru
 Poecilochrus striatus Fleutiaux, 1924 - Vietnam
 Poecilochrus vittatus Bonvouloir, 1871 - Brasil

Litteratur

Eksterne lenker 

 

Råtevedbiller
Biller formelt beskrevet i 1871
Dyr formelt beskrevet av Henri Achard de Bonvouloir